شەفەق نیوز/ سەرچەوەیگ ئەمنی لە نەجەف، ئمڕوو دووشەممە،
خەوەردا لە دراوردن تەرم ژنیگ لە ئاو چەم فورات، لە وەختیگ ئاژەڵیگ لە زیقار پەلامار
کوورپە وداڵگیگ دا.
سەرچەوەگە ئەرا ئاژانس شەفەق نیوز وت: پۆلیس ئاوی
تەرم ژنیگ لەناو تەمەن سی ساڵە لەناو چەم فورات نزیک وەڕیەوبەرایەتی وەرگری شارستانی
ناوڕاس پارێزگای نەجەف پەیا کرد، و ئەرا فەرمانگەی پزیشک دادوەری کلی کرد.
لەلاییگتر، سەرچەوەیگ
ئەمنی لە زیقار، ئەرا ئاژانس شەفەق نیوز وت: رویێگ پەلامار ۆاوای عەبدولجەلیل خەیروڵا
لە قەزای رفاعی باکوور پارێزگای زیقار دا، و کوورپەیگ ٤٠ رووژە و داڵگی زەخمدار کرد
هەنای داڵگەگە تەقەلای قورتارکردن مناڵەگەی دایە.
جی باسە ک پارێزگای
زیقار لە مانگ ئەیلوول گوزەشتە، پەلامار بیوەرینیگ لەلایەن گورگەیل لەبان ئاواییگ لە
باکوور ناسریە وەخوەی دی، ک دە کەس لەلای کەمەو لەو ئاوایە زەخمدار کردن ک مناڵیش لەناویان
بوی.
